**METODOLOGIA PENTRU SELECȚIA ELEVILOR CARE VOR PARTICIPA LA ȘCOALA DE VARĂ**

**organizată de Universitatea din Oradea**

**în cadrul proiectului POLIS**

**2020**

Prezenta metodologie este elaborată în cadrul proiectului POLIS, în scopul înregistrării elevilor din liceele eligibile[[1]](#footnote-1), care vor participa la activitățile planificate în cadrul Școlii de vară.

Documentul este utilizat în vederea selecției elevilor care urmează să participe la Școala de vară în perioada 20 iulie- 02 august la Universitatea din Oradea.

**CAPITOLUL I. DISPOZIȚII GENERALE**

**Art.1. Cadrul general**

1.1. Obiectivele organizării Școlii de vară tip punte sunt: reducerea ratei abandonului în rândul elevilor și scăderea ratei de abandon a studenților din primul an universitar. Aceste obiective corespund obiectivului general al proiectului POLIS care urmărește îmbunătățirea tranziției de la liceu la învățământul terțiar și creșterea gradului de retenție al studenților din primul an universitar în Universitatea din Oradea, la Facultatea de Istorie, Relații internaționale, Științe politice și Științele comunicării.

1.2. Baza de selecție pentru elevii care vor participa la activitățile Școlii de vară o reprezintă elevii aflați în ani terminali (cu precădere în clasa a XI-a) din liceele declarate eligibile din județul Bihor și județele din vecinătate (ex. Satu Mare, Maramureș, Cluj, Arad, Sălaj). Școala de vară se adresează elevilor aflați în ani terminali, care fac parte dintr-o categorie cu risc: provin din familii cu venituri mici, sunt istoric discriminați pe baza etniei (inclusiv romi), trăiesc în zone rurale sau alte zone în care nu există școli în proximitate, au unul sau ambii părinți care lucrează în străinătate sau au cerințe educaționale speciale.

1.3. În procesul de selecție a elevilor care vor participa la Școala de vară vor fi respectate prevederile legislației în vigoare cu privire la egalitatea de șanse și de tratament între femei și bărbați. Vor fi luate în considerare toate politicile și practicile prin care să nu se realizeze nicio deosebire, excludere, restricție sau preferință, indiferent de: rasă, naționalitate, etnie, limbă, religie, categorie socială, convingeri, gen, orientare sexuală, vârstă, handicap, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice.

1.4. În procesul de selecție a elevilor care vor participa la Școala de vară vor fi respectate prevederile Regulamentului UE 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95 / 46 / CE (Regulamentul general privind protecția datelor), precum și prelucrarea, stocarea / arhivarea datelor conform normelor legale incidente. Astfel, vor fi informați elevii selectați despre obligativitatea de a furniza datele lor personale, cu respectarea dispozițiilor legale menționate.

**Art. 2. Organizatori**

2.1. Școala de vară este organizată și desfășurată în cadrul proiectului POLIS

2.2. Proiectul este implementat de Universitatea din Oradea, cu implicarea facultăților: Facultatea de Istorie, Relații internaționale, Științe politice și Științele comunicării.

**CAPITOLUL II. PREGĂTIREA, ORGANIZAREA ȘI DESFĂȘURAREA PROCESULUI DE SELECȚIE**

**Art.2. Informarea și promovarea programului Școlii de vară**

2.1. Materiale informative cu privire la Școala de vară vor fi distribuite în cadrul școlilor declarate eligibile.

2.2. Materiale informative și detalii cu privire la procesul de selecție vor fi disponibile pe pagina web <https://polis.uoradea.ro/>

**Art.3. Termene și date**

3.1. Înscrierile pentru participarea la Școala de vară au loc între 03 februarie 2020 – 20 iunie 2020.

3.2. Rezultatele inițiale ale înscrierilor vor fi publicate în data de 03.iulie 2020, pe pagina web <https://polis.uoradea.ro/>. Participanții selectați vor primi un mesaj pe adresa de e-mail pentru confirmarea locului ocupat.

3.3. Confirmarea participării se face în perioada 04 iulie – 9 iulie 2020.

3.4. Lista finală cu participanții la Școala de vară va fi afișată în data 10 iulie 2020 pe pagina web <https://polis.uoradea.ro/>

3.5. Școala de vară se desfășoară în perioada 20 iulie- 02 august 2020.

**Art.4. Modalitatea de înscriere la Școala de vară**

4.1. Documentele necesare înscrierii la Școala de vară sunt:

Formularul de înregistrare

Formular de consimțământ din partea părinților/tutorilor legali

4.2. Înregistrarea se realizează exclusiv online pe pagina <https://polis.uoradea.ro/inregistrare> Documentele menționate la Art. 4(1) vor fi încărcate online (versiuni electronice). Documentele în original vor fi predate organizatorilor în prima zi din programul Școlii de vară, însoțite de Adeverința medicală tip de la medicul de familie.

4.3. Pentru înregistrare sunt acceptate doar formularele semnate (versiunea electronică, format pdf. sau jpeg.)

**Art. 5. Procesul de selecție**

5.1. Evaluarea aplicațiilor va ține cont de respectarea documentelor necesare înscrierii.

5.2. Aplicațiile care nu respectă prevederile articolului 4(1), 4(2) și 4(3) vor fi respinse.5.3. Candidații vor fi selectați în ordinea înscrierii, în limita locurilor disponibile: 80 de locuri, din care 40 de locuri pentru băieți, 40 de locuri pentru fete.

5.4. Candidații selectați sunt obligați să confirme locul obținut și participarea la Școala de vară, până la termenul prevăzut în prezenta Metodologie.

**CAPITOLUL III. CONDIȚII DE PARTICIPARE**

**Art.6. Statut**

4.1. În momentul înregistrării, aplicantul trebuie să fie în prezent elev în clasa a XI-a, înscris la unul dintre liceele declarate eligibile[[2]](#footnote-2), din județul Bihor sau județele din vecinătate (ex. Satu Mare, Maramureș, Cluj, Arad, Sălaj). Prioritate au elevii din clasele a IX a, urmând să fie acceptați și cei din clasa a X și a IX a, daca nu se înscriu suficienți.

4.2. Elevul aplicant face parte din una dintre categoriile de risc: provine din familie cu venituri mici, este istoric discriminat pe baza etniei (inclusiv romi), trăiește în zone rurale sau alte zone în care nu există școli în proximitate, are unul sau ambii părinți care lucrează în străinătate sau are cerințe educaționale speciale.

**Art.5. Starea medicală**

5.1. Aplicantul trebuie să nu fie suferind de boli contagioase care ar putea să pună în pericol siguranța și sănătatea proprie cât și a celor din jur.

5.2. Asumarea răspunderii față de prevederile de la art. 5(1) se face prin acord parental/tutore legal.

5.3. Aplicantul se angajează să predea organizatorilor o adeverință medicală tip, eliberată de medicul de familie, din care să rezulte că este apt pentru participarea la activitățile Școlii de vară. Documentul în original va fi predat în prima zi a demarării programului Școlii de vară.

**CAPITOLUL IV. DISPOZIȚII FINALE**

6.1. Elevii participanți la Școala de vară se vor angaja să respecte Regulamentul de conduită pe tot parcursul perioadei de desfășurare. Regulamentul este disponibil pe pagina web https://polis.uoradea.ro/documente

6.2. Regulamentul de conduită va fi prezentat elevilor participanți la deschiderea programului Școlii de vară.

6.3. Documentele necesare înscrierii (Formularul de înregistrare, Formularul de consimțământ din partea părinților/tutorilor) alături de Adeverință medicală tip, eliberată de medicul de familie, din care să rezulte că elevul/a este apt/ă pentru participarea la activitățile Școlii de vară, vor fi predate organizatorilor în prima zi de demarare a programului Școlii de vară.

Prezenta Metodologie de selecție a grupului țintă este întocmită de echipa de implementare a proiectului EduSmart:

Expert implementare POP Irina Andrea

Responsabil comunicare și selecție GT – POP Petru Adrian

Avizat,

Director proiect – Sorin BORZA

……………………………………….

1. Lista liceelor de stat eligibile pentru obținerea de granturi în cadrul Schemei de granturi pentru licee conform Ghidului aplicantului 2018 este disponibilă pe pagina web a programului <http://proiecte.pmu.ro> și pe pagina web a proiectului <https://polis.uoradea.ro/> [↑](#footnote-ref-1)
2. Lista liceelor de stat eligibile pentru obținerea de granturi în cadrul Schemei de granturi pentru licee conform Ghidului aplicantului 2018 este disponibilă pe pagina web a programului <http://proiecte.pmu.ro> și pe pagina web a proiectului <https://polis.uoradea.ro/documente> [↑](#footnote-ref-2)